ಸ್ವರ್ಭಾನು

ಸ್ವರ್ಭಾನು (ಸಂಸ್ಕೃತ: स्वर्भानु) ವೈದಿಕ ಪುರಾಣಗಳಲ್ಲಿ ಸೌರ ಗ್ರಹಣ ಮತ್ತು ಚಂದ್ರ ಗ್ರಹಣಗಳಿಗೆ ಸಾಂಪ್ರದಾಯಿಕವಾಗಿ ಜವಾಬ್ದಾರನಾಗಿರುತ್ತಾನೆ. ಈ ಹೆಸರನ್ನು ಪುರಾಣ ಪುರಾಣಗಳಲ್ಲಿ ಅಸುರರಾದ ರಾಹು ಮತ್ತು ಕೇತುಗಳ ಗುಣಲಕ್ಷಣವಾಗಿ ಬಳಸಲಾಗುತ್ತದೆ ಹಾಗೂ ಅವರು ಸೂರ್ಯ ಗ್ರಹಣ ಮತ್ತು ಚಂದ್ರ ಗ್ರಹಣದೊಂದಿಗೆ ಸಂಪರ್ಕ ಹೊಂದಿದ್ದಾರೆ ಎಂದು ತಿಳಿಸುತ್ತದೆ.

ದಂತಕಥೆ

ಸ್ವರ್ಭಾನು ಎಂಬಾತನು ಎರಡು ಬಾರಿ ಋಗ್ವೇದದ ಕುಟುಂಬ ಪುಸ್ತಕಗಳಲ್ಲಿ ಅಸುರನಾಗಿ ವಿವರಿಸಲಾಗಿದೆ. ಸ್ವರ್ಭಾನು, ಸೂರ್ಯನನ್ನು ಹೊಡೆದು, ಸೂರ್ಯನನ್ನು ಕತ್ತಲೆಯಿಂದ ಆವರಿಸುತ್ತಾನೆ ಎಂದು ವಿವರಿಸಲಾಗಿದೆ.Mitchiner 1982, p. 258 ಸ್ಟೆಲ್ಲಾ ಕ್ರಾಮ್ರಿಶ್ ಈ ಕ್ರಿಯೆಯನ್ನು ಸ್ವರ್ಭಾನು ಸೂರ್ಯನಿಗಿಂತ ದೊಡ್ಡ ದೇವರು ಎಂದು ಚಿತ್ರಿಸುತ್ತದೆ. ಸ್ವರ್ಗದ ರಾಜನಾದ ಇಂದ್ರನು ಸ್ವರ್ಭಾನುವನ್ನು ಹೊಡೆದುರುಳಿಸುತ್ತಾನೆ ಮತ್ತು ಋಷಿ ಅತ್ರಿ ಅಡಗಿರುವ ಸೂರ್ಯನನ್ನು ಹುಡುಕಿ, ಅದನ್ನು ಆಕಾಶದಲ್ಲಿ ಪುನಃಸ್ಥಾಪಿಸುತ್ತಾನೆ ಎಂದು ಋಗ್ವೇದವು ವಿವರಿಸುತ್ತದೆ. ಸ್ವರ್ಭಾನು ಪುನಃ ಯಜುರ್ವೇದ ಮತ್ತು ಬ್ರಾಹ್ಮಣಗಳಲ್ಲಿ ಕಾಣಿಸಿಕೊಂಡಿದ್ದಾನೆ. ಬ್ರಾಹ್ಮಣಗಳ ಪ್ರಕಾರ, ಸ್ವರ್ಭಾನು ಕತ್ತಲೆಯಿಂದ ಆದಿತ್ಯನನ್ನು (ಸೂರ್ಯನನ್ನು) ಎಳೆದು ಹೊಡೆದನು, ಆದರೆ ದೇವತೆಗಳು ಸ್ವರ (ಸ್ವರಗಳು) ಬಳಸಿ ಸೂರ್ಯನನ್ನು ಮುಕ್ತಗೊಳಿಸಿದರು.Jaiminīya Brāhmaṇa 2:386; Maitrāyaṇi Brāhmaṇa 4:5:2

ಶುಕ್ರನ (ಶುಕ್ರಗ್ರಹ) ಸಹಾಯಕನಾಗಿದ್ದ ಸ್ವರ್ಭಾನು ಅಸುರರ ಶಿಕ್ಷಕನೂ ಆಗಿದ್ದನು. ಮೋಹಿನಿಯ ಮೂಲಕ ನೀಡಲ್ಪಟ್ಟ ಅಮೃತವನ್ನು ವಂಚನೆಯಿಂದ ಕುಡಿದು, ತಕ್ಷಣವೇ ತಲೆಕೊಯ್ಯಲ್ಪಟ್ಟರೂ ಎರಡು ಪ್ರತ್ಯೇಕ ಸತ್ತ್ವಗಳಾಗಿ ಅಮರತ್ವವನ್ನು ಹೊಂದಿದನು: ಅವನ ತಲೆ ರಾಹು ಮತ್ತು ಅವನ ದೇಹ ಕೇತು ಎಂಬಂತೆ ಪ್ರತ್ಯೇಕಗೊಂಡವು.

ಮಹಾಭಾರತದ ಪ್ರಕಾರ, ಸೂರ್ಯನನ್ನು ಸ್ವರ್ಭಾನು ಶತ್ರುವಾಗಿ ಪರಿಗಣಿಸಲಾಗಿದೆ. ಸ್ವರ್ಭಾನು ಸೂರ್ಯನಿಗೂ ಚಂದ್ರನಿಗೂ ಬಾಣಗಳನ್ನು ಹೊಡೆದುಹಾಕಿದನು ಎಂದು ಹೇಳಲಾಗಿದೆ.

ಹರಿವಂಶ ಎಂಬ ಗ್ರಂಥದ ಪ್ರಕಾರ, ಸ್ವರ್ಭಾನು ಕಲನೇಮಿಯನ್ನು ಆಕಾಶಗಂಗೆಯ ಮೂಲಕ ಕರೆದೊಯ್ಯುವ ಕೆಲಸ ಮಾಡಿದ್ದನು.1:47:52 ಪುರಾಣದ ಪ್ರಕಾರ, ಸ್ವರ್ಭಾನು ಸಿಂಹಿಕೆಯ(ಮಾರ್ಜಾರ ಅಥವಾ ಬೆಕ್ಕು) ದೇವಿಯ ಮಗನಾಗಿದ್ದನು.

ಸಹ ನೋಡಿ
ರಾಹು
ಗ್ರಹಣ
ಉಲ್ಲೇಖಗಳು

ವರ್ಗ:ಅಸುರ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ